**Štúrov a Dubčekov rétorický Uhrovec**

Rečnícke umenie poznali už starí Gréci. **Známymi rétormi boli Sokrates, Aristoteles**,Demostenes. Od Grékov prevzali rečníctvo Rimania, z nich sa na prvé miesto zaradil Cicero, autor diela O rečníkovi. Je známe, že svoje reči prednášal spamäti a dobre pripravený. A to je aj poslaním súťaže**Štúrov a Dubčekov rétorický Uhrovec**, ktorej 18. ročník práve prebieha.

 

Prvýkrát sme školské kolo tejto súťaže zorganizovali aj v našom gymnáziu. Hoci súťažiacich nebolo veľa, veríme, že tí, ktorí prišli, neľutovali. Príjemná atmosféra, zaujímavé témy a kultivované prejavy spestrili viac ako hodinku súťažiacim i členkám komisie.

Víťazka školského kola postupuje priamo do krajského kola, ktoré sa uskutoční už 26. apríla v rodisku oboch dejateľov- v Uhrovci. Veríme, že sa jej bude dariť a bude nás úspešne reprezentovať.

Výsledky školského kola:

1. Dária Kraušová, 2.A
2. Charlotte Ondriciová, sexta
3. Dominika Slaninková, kvinta, Kristián Šamaj, 2.C

A.Chládecká